Samuel (penyanyi)

Samuel Kim Arredondo (lahir 17 Januari 2002), lebih dikenali dengan nama pentas Samuel ialah seorang penyanyi Amerika-Korea Selatan. yang merupakan sebahagian daripada duo hip hop jangka pendek 1Punch pada tahun 2015.

Pada April 2017, dia mengambil bahagian dalam siri televisyen realiti musim 2 Produce 101 pada separuh pertama tahun 2017. Pada episod terakhir, dia menduduki tempat ke-18 dan tidak dapat menyertai kumpulan projek rancangan itu. Sebulan selepas rancangan itu tamat, dia memulakan kerjaya solonya sebagai Samuel, dengan mengeluarkan album mini pertamanya Sixteen pada 2 Ogos.

Kehidupan awal 
Samuel dilahirkan di Los Angeles, California, Ayahnya José Arredondo merupakan orang Mexico dan ibunya merupakan orang Korea Selatan.

Karier

2012–2013: Pra-debut 
Samuel membuat penampilan pertamanya kepada orang awam pada usia sebelas tahun, ketika itu dia muncul dalam siri siaran langsung Seventeen TV sebagai pelatih di bawah Pledis Entertainment. Pada tahun 2013, dia meninggalkan agensi.

2015–2016: 1Punch dan berkolaborasi dengan Silentó 
Pada 2015, Samuel debut sebagai sebahagian daripada duo hip-hop bernama 1Punch (dengan penyanyi rap One) di bawah kerjasama antara Brave Entertainment dan D-Business Entertainment, mengambil "Punch" sebagai nama pentasnya. Mereka debut pada 23 Januari dengan mengeluarkan "Turn Me Back", yang merupakan single utama daripada album mereka iaitu The Anthem. Lapan bulan kemudian, One telah diintai oleh YG Entertainment, yang membawa kepada pembubaran duo itu. Di bawah nama PUNCH, Samuel bekerjasama dengan Silentó untuk mengeluarkan single "Spotlight" pada tahun 2016, yang mana mereka telah memenangi 26th Seoul Music Award untuk Kolaborasi Global. Dia kemudian mengikuti Silentó untuk jelajah di US.

2017–2021: Produce 101, debut solo dan tuntutan mahkamah 

Pada bulan April 2017, Samuel menyertai musim kedua rancangan realiti popular Produce 101 di bawah namanya sendiri, mewakili Brave Entertainment. Semasa penyingkiran pertama, dia berada di kedudukan ke-2, tidak menjadi barisan terakhir untuk kumpulan 11 orang ahli, akhirnya dia menduduki tempat ke-18. Keputusan itu mendapat kejutan daripada ramai penonton, yang menjangkakan Samuel akan menjadi sebahagian daripada barisan Wanna One.

Samuel debut sebagai artis solo pada 2 Ogos. Album mini debut pertamanya 'Sixteen telah dikeluarkan pada 2 Ogos, dengan single utama dengan nama yang sama yang menampilkan penyanyi rap Changmo.

Album studio pertama Samuel, Eye Candy telah dikeluarkan pada 16 November 2017, yang terdiri daripada sepuluh buah lagu termasuk single utama "Candy".

Pada bulan Disember 2017, diumumkan bahawa Samuel telah menandatangani kontrak dengan ‘Pony Canyon’ untuk promosi Jepunnya.

Samuel secara rasmi debut di Jepun pada 7 Februari 2018, dengan single Berbahasa Jepun pertamanya "Sixteen (Japanese Ver.)". Video muzik "Sixteen (Japanese Ver.)" telah dikeluarkan pada 18 Januari.

Pada bulan Mac 2018, Samuel mengeluarkan album mini keduanya One dengan single utama dengan nama yang sama yang menampilkan ahli BtoB Jung Il-hoon.

Pada bulan April 2018, Samuel mengeluarkan single Berbahasa Jepun keduanya "Candy (Japanese Ver.)" pada 16 Mei. Muzik video untuk lagu itu dikeluarkan pada 2 Mei.

Pada 30 Mei 2018, Samuel mengeluarkan versi semula album mini keduanya Teenager yang menampilkan menampilkan Lee Ro Han, yang merupakan naib juara "School Rapper Season 2" Mnet.

Sepanjang tahun 2018, Samuel, bersama penyanyi Cina Zhou Zhennan, bekerjasama dan mengambil bahagian dalam The Collaboration Season 2 Tencent. Kedua-duanya akhirnya menduduki tempat pertama dan memenangi pertandingan itu.

Pada 17 November 2021, Samuel memenangi saman terhadap Brave Entertainment untuk menamatkan kontraknya.

Diskografi

Album studio

Album mini

Single

Runut bunyi

Penampilan lain

Filemografi

Rancangan realiti

Siri televisyen

Anugerah dan percalonan

Rujukan

Pautan luar 

Samuel di Instagram
 Samuel di TikTok

Kelahiran 2002
Orang hidup
Penyanyi lelaki Korea Selatan
Penyanyi K-pop